10 เรื่องน่ารู้เกี่ยวกับ JUBILEE เพชรน้ำหนึ่งของคนไทย - FINNOMENA
หุ้น JUBILE หรือ บริษัท ยูบิลลี่ เอ็นเตอร์ไพรส์ จำกัด (มหาชน) ถือเป็นบริษัทขายเพชรฝีมือคนไทย ที่ได้มีการเจริญเติบโตขึ้นมาเรื่อยๆ จนได้เข้าจดทะเบียนในตลาดหลักทรัพย์แห่งประเทศไทย วันนี้ผมขอมาแชร์ 10 เรื่องน่ารู้เกี่ยวกับหุ้นตัวนี้กันครับ
19 ต.ค. 2561

หุ้น JUBILE หรือ บริษัท ยูบิลลี่ เอ็นเตอร์ไพรส์ จำกัด (มหาชน) ถือเป็นบริษัทขายเพชรฝีมือคนไทย ที่ได้มีการเจริญเติบโตขึ้นมาเรื่อย ๆ จนได้เข้าจดทะเบียนในตลาดหลักทรัพย์แห่งประเทศไทย วันนี้ผมขอมาแชร์ 10 เรื่องน่ารู้เกี่ยวกับหุ้นตัวนี้กันครับ
ประวัติบริษัท ที่มา SET Opp Day วันที่ 24 พ.ค. 2561
1) JUBILE เป็นบริษัทค้าปลีกเครื่องประดับเพชรและเพชรกะรัตรายเดียวที่จดทะเบียนในตลาดหลักทรัพย์แห่งประเทศไทย ซึ่งได้เข้าตลาด MAI ในปี 2009
สาขาของ Jubilee ทั่วไทย ที่มา SET Opp Day วันที่ 24 พ.ค. 2561
2) JUBILE มีหน้าร้านค้าปลีกเครื่องประดับเพชรและเพชรกะรัตทั้งหมดในประเทศไทย 125 ร้านค้า โดยแบ่งเป็นสาขาในกรุงเทพ 45 สาขา และ 80 สาขาในต่างจังหวัด
3) JUBILE เป็นอันดับหนึ่งในเรื่องของส่วนแบ่งตลาดสำหรับการค้าปลีกเครื่องประดับเพชรในห้างสรรพสินค้าของประเทศไทย โดยมีฐานลูกค้ามากกว่า 140,000 รายทั่วประเทศ
4) ปัจจุบัน JUBILE มีมูลค่าหลักทรัพย์ตามราคาตลาด 4,000 ล้านบาท
สินค้าของ Jubilee ที่มา SET Opp Day วันที่ 24 พ.ค. 2561
5) JUBILE นำเข้าเพชรคุณภาพจากประเทศเบลเยียมทั้งหมด และมีการออกแบบลายสินค้าเอง ทำให้สามารถออกแบบสินค้าให้ถูกใจคนไทยได้มากเป็นพิเศษ เช่น สินค้าเพชรลาย Hello Kitty, และสินค้าตามเทศกาลอย่างวันวาเลนไทน์และวันตรุษจีน
ช่องทางจัดจำหน่ายของ Jubilee ที่มา SET Opp Day วันที่ 24 พ.ค. 2561
6) JUBILE แบ่งรูปแบบหน้าร้านออกเป็น 3 แบบ 1) Flagship Store ที่จะมีขนาดใหญ่ที่สุดและมีสินค้ามากที่สุด 2) Diamond Shop ที่จะเป็นร้านค้า Stand Alone 3) Free Standing Store ที่เปิดตามห้างสรรพสินค้า
7) JUBILE มีรายได้รวมตั้งแต่ปี 2558-2560 เท่ากับ 1,491 ล้านบาท 1,383 ล้านบาท 1,549 ล้านบาท ตามลำดับ และกำไร ตั้งแต่ปี 2558-2560 เท่ากับ 131 ล้านบาท 157 ล้านบาท 185 ล้านบาท ตามลำดับ ซึ่งรายได้ปี 2560 ถือว่ามากสุดในรอบ 3 ปี และกำไรเติบโตต่อเนื่องเป็นปีที่ 3 ติดต่อกัน
8) รายได้ของ JUBILE 56.4% มาจากกรุงเทพฯ และชานเมือง อีก 43.6% มาจากต่างจังหวัด หมายความว่า ร้าน JUBILE ในกรุงเทพฯ สามารถสร้างรายได้ต่อสาขาได้ดีกว่าสาขาต่างจังหวัดพอสมควร
9) ในช่วง 2 ปีที่ผ่านมา JUBILE ไม่ได้มีการขยายสาขาเยอะมากนัก หรือแทบไม่ขยายเลย เพียงแต่ในปีนี้ทางทีมผู้บริหารตั้งเป้าขยายสาขาจำนวน 8-12 สาขา ซึ่งเทียบกับปีก่อน ๆ แล้วถือว่าเยอะมากทีเดียว
10) JUBILE เป็นผู้เดียวในไทยที่ได้รับการแต่งตั้งให้เป็นผู้ขายเพชรแบรนด์ ‘Forevermark’ ซึ่งเป็นแบรนด์ที่มีความโด่งดังมากในระดับสากล
ข้อมูลที่เรานำมาฝากกันวันนี้เป็นเพียงส่วนหนึ่งที่เราหวังว่าจะช่วยประกอบการตัดสินใจของนักลงทุน อย่างไรก็ดี เราแนะนำให้นักลงทุนศึกษาหาข้อมูลเพิ่มเติมให้รอบด้าน ก่อนตัดสินใจลงทุนนะครับ
สามารถดูข้อมูลหุ้น JUBILE ได้ที่
https://www.finnomena.com/stock/JUBILE
ข้อมูลอ้างอิง:
https://www.set.or.th/dat/registration/oppday/presentation/2017q4/090318100008-Oppday-JUBILEE.pdf
https://www.set.or.th/dat/registration/oppday/presentation/2018q1/20180524-2018Q1-JUBILE.pdf
https://www.set.or.th/set/factsheet.do?symbol=JUBILE&ssoPageId=3&language=th&country=TH
—————————-
Vithan Minaphinant
Securities Investment Analyst (IA)
ตรวจทานบทความ
คำเตือน
ผู้ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน | ผลการดำเนินงานในอดีตมิได้เป็นสิ่งยืนยันผลการดำเนินงานในอนาคต | ผู้เขียนบทความนี้มิได้รับค่าตอบแทนหรือมีส่วนได้ส่วนเสียกับบริษัทที่กล่าวถึงในบทความนี้แต่อย่างใด | ข้อมูลและการคาดการณ์ที่ปรากฏในบทความนี้จัดทำขึ้นจากแหล่งข้อมูลในอดีตร่วมกับการวิเคราะห์ปัจจัยพื้นฐาน แต่ทั้งนี้ไม่อาจรับรองความสมบูรณ์แท้จริงและความแม่นยำของการวิเคราะห์ข้อมูลในอนาคตได้
แท็ก:
แชร์บทความ:
ผู้เขียน
On One Way
On One Way คิดว่าการ Focus กับสิ่งที่ทำอยู่เป็นสิ่งสำคัญ On One Way จึงพยายามไม่หลุด Focus ในเรื่องที่ตัวเองคิดว่าสำคัญ เช่น การลงทุน การเรียนรู้สิ่งใหม่ และการเปิดรับประสบการณ์ใหม่